CELEX: 32021R0267
Language: fi
Date: 2021-02-16 00:00:00
Title: Euroopan parlamentin ja neuvoston asetus (EU) 2021/267, annettu 16 päivänä helmikuuta 2021, covid-19-kriisin jatkumisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä, tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla ja tiettyjen asetuksessa (EU) 2020/698 tarkoitettujen ajanjaksojen pidentämistä (ETA:n kannalta merkityksellinen teksti)

22.2.2021   
               
               
                  FI
               
               
                  Euroopan unionin virallinen lehti
               
               
                  L 60/1
               
            
         EUROOPAN PARLAMENTIN JA NEUVOSTON ASETUS (EU) 2021/267,
         annettu 16 päivänä helmikuuta 2021,
         covid-19-kriisin jatkumisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä, tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla ja tiettyjen asetuksessa (EU) 2020/698 tarkoitettujen ajanjaksojen pidentämistä
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan,
         ottavat huomioon Euroopan komission ehdotuksen,
         sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         ovat kuulleet alueiden komiteaa,
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Covid-19-pandemian jatkuminen ja siihen liittyvä kansanterveydellinen kriisitilanne ovat ennennäkemätön haaste jäsenvaltioille ja aiheuttavat suuren taakan kansallisille viranomaisille, unionin kansalaisille ja talouden toimijoille, etenkin liikenteenharjoittajille. Kansanterveydellinen kriisitilanne on luonut poikkeukselliset olosuhteet, jotka vaikuttavat jäsenvaltioiden toimivaltaisten viranomaisten tavanomaiseen toimintaan ja kuljetusyritysten työhön liikenteen eri aloilla suoritettavien hallinnollisten muodollisuuksien osalta, eikä näitä olosuhteita voitu kohtuudella ennakoida asiaa koskevia toimenpiteitä hyväksyttäessä. Näillä poikkeuksellisilla olosuhteilla on merkittävä vaikutus unionin liikennelainsäädännön soveltamisalaan kuuluviin eri aloihin.
                  
               
                     (2)
                  
                  
                     Liikenteenharjoittajat ja muut asianomaiset henkilöt eivät etenkään välttämättä pysty täyttämään tarvittavia muodollisuuksia tai menettelyjä, joita todistusten, lupakirjojen ja lupien uusimiseen tai niiden voimassaoloajan pidentämiseen liittyvän unionin lainsäädännön tiettyjen säännösten noudattaminen edellyttää, tai suorittamaan muita toimenpiteitä, jotka ovat tarpeen niiden voimassa pitämiseksi. Samoista syistä jäsenvaltioiden toimivaltaiset viranomaiset eivät välttämättä pysty noudattamaan unionin lainsäädännössä vahvistettuja velvoitteita ja varmistamaan, että liikenteenharjoittajien esittämät asiaa koskevat pyynnöt käsitellään ennen sovellettavien määräaikojen päättymistä.
                  
               
                     (3)
                  
                  
                     Euroopan parlamentin ja neuvoston asetuksessa (EU) 2020/698 (3) vahvistetaan erityiset ja väliaikaiset toimenpiteet, jotka koskevat tiettyjen todistusten, lupakirjojen ja lupien uusimista ja voimassaoloajan pidentämistä sekä sellaisten tiettyjen määräaikaisten tarkastusten ja koulutusten lykkäämistä, jotka olisi kyseisessä asetuksessa tarkoitettujen unionin säädösten mukaan pitänyt suorittaa 1 päivän maaliskuuta 2020, tai tietyissä tapauksissa 1 päivän helmikuuta 2020, ja 31 päivän elokuuta 2020 välisenä aikana. Mainitun asetuksen mukaisesti kyseisiä todistuksia, lupakirjoja ja lupia uusittiin tai niiden voimassaoloaikaa pidennettiin sekä tiettyjä määräaikaisia tarkastuksia ja jatkokoulutuksia lykättiin kuudella kuukaudella tai tietyissä tapauksissa seitsemällä kuukaudella.
                  
               
                     (4)
                  
                  
                     Eräät jäsenvaltiot, jotka katsoivat 1 päivään elokuuta 2020 mennessä, että tiettyjen todistusten, lupakirjojen ja lupien uusiminen ja tiettyjen määräaikaisten tarkastusten tai jatkokoulutusten suorittaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltioiden covid-19:n leviämisen estämiseksi tai rajoittamiseksi toteuttamien toimenpiteiden vuoksi, esittivät komissiolle perusteltuja pyyntöjä luvan saamiseksi yksittäisten lisäpidennysten soveltamiseen. Komissio antoi kuusi päätöstä tällaisten pidennysten hyväksymisestä (4).
                  
               
                     (5)
                  
                  
                     Vaikka covid-19-pandemiaan liittyvä kriisi parani jonkin verran kesällä 2020, kriisin vaikutusten jatkuminen ja joissakin tapauksissa niiden pahentuminen syksyllä 2020 ovat pakottaneet jäsenvaltiot pitämään covid-19:n leviämisen ehkäisemiseksi käyttöön otetut toimenpiteet voimassa ja joissakin tapauksissa myös vahvistamaan niitä. Näiden toimenpiteiden seurauksena liikenteenharjoittajat ja muut asianomaiset henkilöt eivät välttämättä pysty täyttämään muodollisuuksia tai menettelyjä, joita todistusten, lupakirjojen ja lupien uusimiseen tai niiden voimassaoloajan pidentämiseen liittyvän unionin lainsäädännön tiettyjen säännösten noudattaminen edellyttää, tai suorittamaan määräaikaistarkastuksia tai jatkokoulutuksia tai muita todistusten, lupakirjojen ja lupien voimassa pitämiseksi tarvittavia toimenpiteitä, kuten oli myös keväällä 2020. Samoista syistä jäsenvaltioiden toimivaltaiset viranomaiset eivät välttämättä pysty noudattamaan unionin lainsäädännössä vahvistettuja velvoitteita ja varmistamaan, että liikenteenharjoittajien esittämät asiaa koskevat pyynnöt käsitellään ennen sovellettavien määräaikojen päättymistä.
                  
               
                     (6)
                  
                  
                     Siksi on tarpeen toteuttaa toimenpiteitä, joilla ratkaistaan nämä ongelmat ja taataan sekä oikeusvarmuus että kyseessä olevien säädösten moitteeton toiminta. Tätä varten olisi säädettävä mukautuksista etenkin tiettyjen määräaikojen osalta sekä komission mahdollisuudesta antaa lupa määräaikojen pidentämiseen jonkin jäsenvaltion pyynnöstä.
                  
               
                     (7)
                  
                  
                     Euroopan parlamentin ja neuvoston direktiivissä 2003/59/EY (5) vahvistetaan maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyyteen ja jatkokoulutukseen sovellettavat säännöt. Näillä kuljettajilla on oltava ammattitaitoa osoittava todistus (CAP) ja heidän on osoitettava suorittaneensa jatkokoulutuksen ajokortilla tai kuljettajan ammattipätevyyskortilla, johon jatkokoulutus on merkitty. Koska CAP-todistuksen haltijalla on 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi vaikeuksia jatkokoulutuksen suorittamisessa ja kyseisen jatkokoulutuksen suorittamisesta annettavan CAP-todistuksen uusimisessa, kyseisen CAP-todistuksen voimassaoloaikaa on tarpeen pidentää 10 kuukaudella sen viimeisestä voimassaolopäivästä tieliikenteen jatkuvuuden varmistamiseksi. CAP-todistusten, joiden voimassaoloa on jo pidennetty asetuksen (EU) 2020/698 mukaisesti, olisi myös voitava hyötyä yksittäisestä lisäpidennyksestä kohtuullisen ajan ottaen huomioon nykyiset rajoitteet ja liikenneturvallisuuteen liittyvät syyt.
                  
               
                     (8)
                  
                  
                     Euroopan parlamentin ja neuvoston direktiivissä 2006/126/EY (6) vahvistetaan ajokortteja koskevat säännöt. Siinä säädetään jäsenvaltioiden myöntämien ajokorttien vastavuoroisesta tunnustamisesta unionin ajokorttimallin perusteella ja vahvistetaan näitä ajokortteja koskevat vähimmäisvaatimukset. Moottoriajoneuvojen kuljettajilla on erityisesti oltava voimassa oleva ajokortti, joka on uusittava tai joissakin tapauksissa vaihdettava sen hallinnollisen voimassaoloajan päätyttyä. Koska ajokorttien uusimisessa on vaikeuksia 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi, tiettyjen ajokorttien voimassaoloaikaa on tarpeen pidentää 10 kuukaudella niiden viimeisestä voimassaolopäivästä tieliikenteen jatkuvuuden varmistamiseksi. Ajokorttien, joiden voimassaoloa on jo pidennetty asetuksen (EU) 2020/698 mukaisesti, olisi myös voitava hyötyä yksittäisestä lisäpidennyksestä kohtuullisen ajan ottaen huomioon nykyiset rajoitteet ja liikenneturvallisuuteen liittyvät syyt.
                  
               
                     (9)
                  
                  
                     Euroopan parlamentin ja neuvoston asetuksessa (EU) N:o 165/2014 (7) vahvistetaan tieliikenteessä käytettäviä ajopiirtureita koskevat säännöt. Euroopan parlamentin ja neuvoston asetuksessa (EY) N:o 561/2006 (8) ja Euroopan parlamentin ja neuvoston direktiivissä 2002/15/EY (9) vahvistettujen ajoaikaa, työaikaa ja lepoaikoja koskevien sääntöjen noudattaminen on olennaisen tärkeää tasapuolisen kilpailun ja liikenneturvallisuuden varmistamiseksi. Koska on tarpeen varmistaa maantiekuljetusten jatkuvuus huolimatta niistä vaikeuksista, joita ajopiirturien säännöllisten tarkastusten suorittamisessa ilmenee covid-19-kriisin jatkumisen aiheuttamien poikkeuksellisten olosuhteiden vuoksi, asetuksen (EU) N:o 165/2014 23 artiklan 1 kohdassa tarkoitetut tarkastukset, jotka olisi pitänyt tehdä 1 päivän syyskuuta 2020 ja 30 päivän kesäkuuta 2021 välisenä aikana, olisi nyt tehtävä viimeistään 10 kuukauden kuluessa päivästä, jona ne oli tehtävä kyseisen artiklan nojalla. Samasta syystä vaikeudet, jotka liittyvät kuljettajakorttien uusimiseen ja korvaamiseen covid-19-kriisin jatkumisen aiheuttamien poikkeuksellisten olosuhteiden vuoksi, oikeuttavat sen, että jäsenvaltioiden toimivaltaisille viranomaisille annetaan lisäaikaa näihin tarkoituksiin. Tällaisissa tapauksissa kuljettajille olisi annettava mahdollisuus turvautua toteuttamiskelpoisiin vaihtoehtoihin ajoaikaa, työaikaa ja lepoaikoja koskevien tarvittavien tietojen kirjaamiseksi ja heidät olisi velvoitettava tekemään niin siihen saakka, kunnes he saavat uuden kortin.
                  
               
                     (10)
                  
                  
                     Euroopan parlamentin ja neuvoston direktiivissä 2014/45/EU (10) vahvistetaan moottoriajoneuvojen ja niiden perävaunujen määräaikaiskatsastuksia koskevat säännöt. Määräaikaiskatsastus on monimutkainen tehtävä, jolla pyritään varmistamaan, että ajoneuvot pidetään turvallisessa ja ympäristön kannalta hyväksyttävässä kunnossa niiden käytön ajan. Koska määräaikaiskatsastusten suorittamisessa on vaikeuksia 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi, määräaikaiskatsastukset, jotka olisi pitänyt tehdä 1 päivän syyskuuta 2020 ja 30 päivän kesäkuuta 2021 välisenä aikana, olisi nyt tehtävä myöhemmin, mutta viimeistään 10 kuukauden kuluttua alkuperäisestä määräajasta, ja asianomaisten todistusten olisi pysyttävä voimassa kyseiseen myöhempään määräpäivään saakka.
                  
               
                     (11)
                  
                  
                     Euroopan parlamentin ja neuvoston asetuksessa (EY) N:o 1071/2009 (11) vahvistetaan maantieliikenteen harjoittajan ammatin harjoittamisen edellytyksiä koskevat yhteiset säännöt. Covid-19-pandemian ja siihen liittyvän kansanterveyskriisin jatkuminen 31 päivän elokuuta 2020 jälkeen on johtanut siihen, etteivät eräät kuljetusyritykset enää täytä kyseisten yritysten käytössä olevaa ajoneuvoa tai käytössä olevia ajoneuvoja ja sillä tai niillä liikennöintiä koskevia vaatimuksia. Näillä olosuhteilla on myös vakavia vaikutuksia alan taloudelliseen tilanteeseen, ja eräät kuljetusyritykset eivät enää täytä vakavaraisuutta koskevaa vaatimusta. Koska yritysten toiminta on vähentynyt kansanterveyskriisin seurauksena, on odotettavissa, että kestää tavanomaista kauemmin ennen kuin yritykset pystyvät osoittamaan, että niiden käytössä olevaa ajoneuvoa tai käytössä olevia ajoneuvoja ja sillä tai niillä liikennöintiä koskevat vaatimukset tai vakavaraisuutta koskeva vaatimus täyttyvät jälleen pysyvästi. Sen vuoksi on aiheellista pidentää asetuksen (EY) N:o 1071/2009 13 artiklan 1 kohdan b ja c alakohdassa kyseisiä tarkoituksia varten vahvistettuja enimmäismääräaikoja 6:sta kuukaudesta 12:een kuukauteen niiden arviointien osalta, jotka koskevat kyseisen asetuksen 5 artiklan b ja c alakohdassa tarkoitettuja asianomaisten kuljetusyritysten käytössä olevaa ajoneuvoa tai käytössä olevia ajoneuvoja ja sillä tai niillä liikennöintiä koskevia vaatimuksia, sekä näiden yritysten vakavaraisuutta koskevan vaatimuksen arvioinnin osalta siltä osin kuin arvioinnit kattavat viiteajanjakson eli 1 päivän syyskuuta 2020 ja 30 päivän kesäkuuta 2021 välisen ajan kokonaan tai osan siitä. Jos on jo todettu, ettei yritys täytä jotakin näistä vaatimuksista, ja jos toimivaltaisen viranomaisen asettama määräaika ei ole vielä päättynyt, toimivaltaisen viranomaisen olisi voitava pidentää kyseistä määräaikaa yhteensä 12 kuukauden pituiseksi.
                  
               
                     (12)
                  
                  
                     Euroopan parlamentin ja neuvoston asetuksessa (EY) N:o 1072/2009 (12) vahvistetaan maanteiden kansainvälisen tavaraliikenteen markkinoille pääsyä ja Euroopan parlamentin ja neuvoston asetuksessa (EY) N:o 1073/2009 (13) kansainvälisen linja-autoliikenteen markkinoille pääsyä koskevat yhteiset säännöt. Maanteiden kansainvälinen tavaraliikenne ja linja-autoilla harjoitettava kansainvälinen henkilöliikenne edellyttävät muun muassa, että liikenteenharjoittajalla on yhteisön liikennelupa ja että kuljetuksia suorittavilla kuljettajilla, jotka ovat kolmansien maiden kansalaisia, on kuljettajatodistus. Myös säännöllisen linja-autoliikenteen harjoittaminen edellyttää lupaa. Nämä todistukset ja luvat voidaan uusia sen jälkeen, kun on tarkastettu, että niitä koskevat edellytykset täyttyvät edelleen. Koska todistusten ja lupien uusimisessa on vaikeuksia 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi, niiden voimassaoloaikaa on tarpeen pidentää 10 kuukaudella niiden viimeisestä voimassaolopäivästä tieliikenteen jatkuvuuden varmistamiseksi.
                  
               
                     (13)
                  
                  
                     Euroopan parlamentin ja neuvoston direktiivissä (EU) 2016/798 (14) vahvistetaan rautateiden turvallisuutta koskevat säännöt. Eristystoimenpiteiden ja 31 päivän elokuuta 2020 jälkeen jatkuneen covid-19-pandemian hillitsemiseen liittyvän lisätyötaakan vuoksi kansallisilla viranomaisilla, rautatieyrityksillä ja rataverkon haltijoilla on vaikeuksia, jotka liittyvät kyseisen direktiivin 10 ja 12 artiklan soveltamisalaan kuuluvien yhtenäisten turvallisuustodistusten uusimiseen ja nykyisten turvallisuuslupien voimassaoloajan lähestyvän päättymisen tapauksessa kyseisten lupien myöntämiseen myöhemmäksi ajanjaksoksi. Yhtenäisten turvallisuustodistusten uusimisen määräaikaa olisi sen vuoksi pidennettävä 10 kuukaudella, ja kyseisten voimassa olevien yhtenäisten turvallisuustodistusten olisi pysyttävä edelleen voimassa vastaavan ajan. Samoin tällaisten turvallisuuslupien voimassaoloaikaa olisi pidennettävä 10 kuukaudella niiden voimassaolon päättymispäivästä.
                  
               
                     (14)
                  
                  
                     Eräät jäsenvaltiot ovat pidentäneet direktiivin (EU) 2016/798 kansallisen lainsäädännön osaksi saattamisen määräaikaa 16 päivään kesäkuuta 2020 mainitun direktiivin 33 artiklan 2 kohdan mukaisesti. Direktiivin (EU) 2016/798 muuttamisesta annetussa Euroopan parlamentin ja neuvoston direktiivissä (EU) 2020/700 (15) säädetään kyseisten jäsenvaltioiden mahdollisuudesta pidentää direktiivin kansallisen lainsäädännön osaksi saattamisen määräaikaa edelleen 31 päivään lokakuuta 2020 saakka. Näin ollen Euroopan parlamentin ja neuvoston direktiivin 2004/49/EY (16) sääntöjä sovellettiin näissä jäsenvaltioissa 31 päivään lokakuuta 2020 saakka, ja asianomaisilla jäsenvaltioilla oli edelleen oikeus myöntää turvallisuustodistuksia ja turvallisuuslupia direktiivin 2004/49/EY nojalla. Direktiivin 2004/49/EY nojalla myönnetyt turvallisuustodistukset pysyvät voimassa niiden voimassaolon päättymispäivään saakka direktiivin (EU) 2016/798 mukaisesti. Siksi on aiheellista säätää myös direktiivin 2004/49/EY 10 ja 11 artiklan nojalla myönnettyjen turvallisuustodistusten ja turvallisuuslupien uusimisen määräaikojen pidentämisestä ja selventää, että kyseiset turvallisuustodistukset ja -luvat pysyvät edelleen voimassa vastaavan ajan.
                  
               
                     (15)
                  
                  
                     Euroopan parlamentin ja neuvoston direktiivissä 2007/59/EY (17) vahvistetaan vetureita ja junia rautateillä unionissa ajavien veturinkuljettajien hyväksymistä koskevat säännöt. Mainitun direktiivin 14 artiklan 5 kohdassa ja 16 artiklassa säädetään, että veturinkuljettajien lupakirjojen voimassaoloaika on 10 vuotta, ja edellytetään, että veturinkuljettajat käyvät määräaikaistarkastuksissa. Koska lupakirjojen uusimisessa on vaikeuksia 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi, lupakirjojen, joiden voimassaoloaika päättyy 1 päivän syyskuuta 2020 ja 30 päivän kesäkuuta 2021 välisenä aikana, voimassaoloaikaa olisi pidennettävä 10 kuukaudella niiden viimeisestä voimassaolopäivästä. Samoin veturinkuljettajille olisi myönnettävä 10 kuukautta lisäaikaa määräaikaistarkastusten suorittamiseen.
                  
               
                     (16)
                  
                  
                     Euroopan parlamentin ja neuvoston direktiivillä 2012/34/EU (18) perustetaan yhtenäinen eurooppalainen rautatiealue. Kyseisen direktiivin 23 artiklan 2 kohdan mukaan toimilupaviranomaiset voivat suorittaa säännöllisen uudelleen tarkastelun varmistaakseen, että rautatieyritys täyttää edelleen sen lupaan liittyvät kyseisen direktiivin III luvussa säädetyt velvollisuudet. Kyseisen direktiivin 24 artiklan 3 kohdan mukaan toimilupaviranomaiset voivat peruuttaa toimiluvan määräajaksi tai kokonaan sen vuoksi, että taloudellista vakavaraisuutta koskevaa vaatimusta ei noudateta, ja myöntää väliaikaisen toimiluvan rautatieyrityksen uudelleenjärjestelyn ajaksi edellyttäen, että turvallisuutta ei vaaranneta. Toimilupaviranomaisilla on 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi vakavia vaikeuksia suorittaa olemassa olevia lupia koskevia säännöllisiä uudelleen tarkasteluja ja tehdä asiaa koskevia päätöksiä uusien toimilupien myöntämisestä väliaikaisen toimiluvan voimassaoloajan päättymisen jälkeen. Siksi säännöllisten uudelleen tarkastelujen suorittamisen määräaikoja, jotka kyseisen direktiivin mukaisesti päättyvät 1 päivän syyskuuta 2020 ja 30 päivän kesäkuuta 2021 välisenä aikana, olisi pidennettävä 10 kuukaudella. Samoin väliaikaisten toimilupien, joiden voimassaoloaika päättyy 1 päivän syyskuuta 2020 ja 30 päivän kesäkuuta 2021 välisenä aikana, voimassaoloaikaa olisi pidennettävä 10 kuukaudella.
                  
               
                     (17)
                  
                  
                     Direktiivin 2012/34/EU 25 artiklan 2 kohdan mukaan toimilupaviranomaisten on tehtävä päätökset toimiluvan myöntämistä koskevista hakemuksista kolmen kuukauden kuluessa kaikkien tarvittavien tietojen ja erityisesti kyseisen direktiivin liitteessä III tarkoitettujen tietojen toimittamisesta. Koska asiaa koskevien päätösten tekemisessä on vaikeuksia 31 päivän elokuuta 2020 jälkeen jatkuneen covid-19-kriisin aiheuttamien poikkeuksellisten olosuhteiden vuoksi, kyseistä määräaikaa on tarpeen pidentää seitsemällä kuukaudella.
                  
               
                     (18)
                  
                  
                     Rautatieyrityksillä, jotka olivat taloudellisesti vakaita ennen covid-19:n leviämistä, on likviditeettiongelmia, minkä vuoksi niiden toimilupa voitaisiin peruuttaa määräajaksi tai kokonaan tai mahdollisesti korvata väliaikaisella toimiluvalla ilman, että tähän on rakenteellista taloudellista tarvetta. Direktiivin 2012/34/EU 24 artiklan 3 kohdan mukaisen väliaikaisen toimiluvan myöntäminen voisi antaa markkinoille kielteisen signaalin rautatieyritysten selviytymiskyvystä, mikä puolestaan pahentaisi niiden muita taloudellisia ongelmia, jotka muutoin olisivat tilapäisiä. Asetuksen (EU) 2020/698 täydentämiseksi ja ottaen huomioon covid-19-kriisin jatkumisen 31 päivän elokuuta 2020 jälkeen, olisi säädettävä, että jos toimilupaviranomainen toteaa 1 päivän syyskuuta 2020 ja 30 päivän kesäkuuta 2021 välisenä aikana suoritetun tarkastuksen perusteella, että rautatieyritys ei pysty enää täyttämään vakavaraisuutta koskevia vaatimuksia, sen olisi voitava päättää ennen 30 päivää kesäkuuta 2021 jättää asianomaisen rautatieyrityksen toimilupa peruuttamatta määräajaksi tai kokonaan edellyttäen, ettei turvallisuutta vaaranneta ja edellyttäen, että on olemassa realistiset mahdollisuudet rautatieyrityksen tyydyttävään taloudelliseen uudelleenjärjestelyyn seuraavien seitsemän kuukauden kuluessa. Rautatieyritykseen olisi 30 päivän kesäkuuta 2021 jälkeen sovellettava direktiivin 2012/34/EU 24 artiklan 1 kohdassa säädettyjä yleisiä sääntöjä.
                  
               
                     (19)
                  
                  
                     Neuvoston direktiivissä 96/50/EY (19) säädetään sisävesiväylien tavara- ja matkustajaliikenteen pätevyyskirjojen myöntämisperusteista unionissa. Pätevyyskirjan haltijoiden on 65 vuotta täytettyään läpäistävä säännölliset lääkärintarkastukset. Kun otetaan huomioon 31 päivän elokuuta 2020 jälkeen jatkuneen covid-19-kriisin vuoksi toteutetut toimenpiteet ja erityisesti rajoitettu mahdollisuus saada terveyspalveluja lääkärintarkastuksia varten, pätevyyskirjojen haltijat eivät ehkä voi läpäistä vaadittuja lääkärintarkastuksia sinä aikana, jona näitä toimenpiteitä sovelletaan. Siksi niiden tapausten osalta, joissa lääkärintarkastusten suorittamiselle asetettu määräaika olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, kyseistä määräaikaa olisi pidennettävä 10 kuukaudella kussakin kyseessä olevassa tapauksessa. Kyseisten pätevyyskirjojen olisi pysyttävä edelleen voimassa vastaavan ajan.
                  
               
                     (20)
                  
                  
                     Euroopan parlamentin ja neuvoston direktiivissä (EU) 2016/1629 (20) vahvistetaan sisävesialusten tekniset vaatimukset. Kyseisen direktiivin 10 artiklassa säädetään unionin sisävesialustodistusten voimassaoloajoista. Lisäksi direktiivin (EU) 2016/1629 28 artiklassa säädetään, että kyseisen direktiivin soveltamisalaan kuuluvat asiakirjat, jotka jäsenvaltioiden toimivaltaiset viranomaiset ovat antaneet ennen 6 päivää lokakuuta 2018 aiemmin sovelletun direktiivin eli Euroopan parlamentin ja neuvoston direktiivin 2006/87/EY (21) nojalla, pysyvät voimassa niiden voimassaoloajan päättymiseen saakka. Toimenpiteet, joita 31 päivän elokuuta 2020 jälkeen jatkuneen covid-19-kriisin vuoksi on toteutettu, voivat aiheuttaa sen, että toimivaltaisten viranomaisten on epäkäytännöllistä ja joskus mahdotonta suorittaa teknisiä tarkastuksia asiaankuuluvien todistusten voimassaolon pidentämiseksi tai direktiivin (EU) 2016/1629 28 artiklassa tarkoitettujen asiakirjojen tapauksessa niiden korvaamiseksi. Siksi jotta asianomaiset sisävesialukset voisivat jatkaa toimintaansa, on aiheellista pidentää unionin sisävesialustodistusten ja direktiivin (EU) 2016/1629 28 artiklan soveltamisalaan kuuluvien asiakirjojen, joiden voimassaoloaika olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, voimassaoloaikaa 10 kuukaudella.
                  
               
                     (21)
                  
                  
                     Euroopan parlamentin ja neuvoston asetuksessa (EY) N:o 725/2004 (22) vahvistetaan alusten ja satamarakenteiden turvatoimien parantamista koskevat säännöt. Euroopan parlamentin ja neuvoston direktiivissä 2005/65/EY (23) säädetään toimenpiteistä satamien turvallisuuden parantamiseksi turvallisuusvälikohtausten uhkien varalta. Direktiivillä varmistetaan myös, että asetuksen (EY) N:o 725/2004 soveltamiseksi toteutettavissa turvatoimissa hyödynnetään parempaa satamaturvallisuutta. Covid-19-kriisin jatkuminen 31 päivän elokuuta 2020 jälkeen vaikeuttaa jäsenvaltioiden viranomaisten suorittamia merenkulun turvatarkastuksia ja turvakatsastuksia, jotka ovat tarpeen tiettyjen asiakirjojen uusimiseksi meriturvallisuusalalla. Siksi on tarpeen pidentää kyseisissä unionin säädöksissä edellytettyjen turvallisuusarviointien ja turvallisuussuunnitelmien uudelleen tarkastelun määräaikoja kohtuullisella ajalla, jotta jäsenvaltiot ja merenkulkuala voivat omaksua joustavan ja käytännönläheisen lähestymistavan ja jotta keskeiset toimitusketjut voidaan pitää avoimina turvallisuutta vaarantamatta. Joustavuus olisi sallittava myös niiden määritettyjen aikojen osalta, joiden kuluessa merenkulun turvaharjoitukset on suoritettava kyseisten unionin säädösten mukaan.
                  
               
                     (22)
                  
                  
                     Jos jäsenvaltio katsoo, että sääntöjen, joista tässä asetuksessa poiketaan ja jotka koskevat muun muassa todistusten, lupakirjojen ja lupien uusimista tai niiden voimassaoloajan pidentämistä, soveltaminen ei todennäköisesti ole käytännössä mahdollista tässä asetuksessa täsmennettyjen päivämäärien jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, komission olisi voitava sallia asianomaisen jäsenvaltion pidentää edelleen tässä asetuksessa täsmennettyjä määräaikoja tapauksen mukaan, jos kyseinen jäsenvaltio sitä pyytää viimeistään 31 päivänä toukokuuta 2021, edellyttäen että tällainen pidennys ei aiheuta suhteetonta riskiä, erityisesti liikenteen turvallisuuden tai turvatoimien kannalta. Jotta varmistetaan sekä oikeusvarmuus että liikenteen turvallisuus ja turvatoimet, tällaisen pidennyksen olisi rajoituttava siihen, mikä on tarpeen ottaen huomioon ajanjakson, jonka aikana muodollisuuksien, menettelyjen, tarkastusten ja koulutusharjoitusten toteuttaminen ei todennäköisesti ole käytännössä mahdollista, ja pidennyksen olisi joka tapauksessa oltava enintään kuusi kuukautta.
                  
               
                     (23)
                  
                  
                     Covid-19-kriisi on vaikuttanut koko unioniin, mutta eri tavoin. Vaikutukset ovat kohdistuneet jäsenvaltioihin eri asteisina ja eri ajankohtina. Kun otetaan huomioon, että sääntöihin tehtävien poikkeusten olisi tavallisesti rajoituttava siihen, mikä on tarpeen, direktiivin 2003/59/EY, direktiivin 2006/126/EY, asetuksen (EU) N:o 165/2014, direktiivin 2014/45/EU, asetuksen (EY) N:o 1072/2009, asetuksen (EY) N:o 1073/2009, direktiivin (EU) 2016/798, direktiivin 2004/49/EY, direktiivin 2007/59/EY, direktiivin 2012/34/EU, direktiivin 96/50/EY, direktiivin (EU) 2016/1629, asetuksen (EY) N:o 725/2004 ja direktiivin 2005/65/EY osalta jäsenvaltioiden olisi voitava jatkaa kyseisten säädösten soveltamista tässä asetuksessa säädettyjä poikkeuksia soveltamatta, jos kyseisten säädösten soveltaminen on edelleen käytännössä mahdollista. Näin olisi oltava myös silloin, kun jäsenvaltio on kohdannut tällaisia vaikeuksia mutta toteuttanut asianmukaisia kansallisia toimenpideitä niiden vähentämiseksi. Jäsenvaltiot, jotka päättävät käyttää kyseistä mahdollisuutta, eivät kuitenkaan saisi estää mitään talouden toimijaa tai yksityishenkilöä laskemasta sellaisten tässä asetuksessa säädettyjen poikkeusten varaan, joita sovelletaan jossakin toisessa jäsenvaltiossa, ja niiden olisi erityisesti hyväksyttävä luvat, toimiluvat ja todistukset, joiden voimassaoloaikaa on pidennetty tällä asetuksella. Oikeusvarmuuden turvaamiseksi asianomaisen jäsenvaltion olisi ilmoitettava komissiolle päätöksestään olla soveltamatta alueellaan tässä asetuksessa säädettyjä poikkeuksia ennen kuin sitä aletaan soveltaa täysimääräisesti annettu 6 päivänä maaliskuuta 2021 [11 päivää tämän asetuksenvoimaantulosta].
                  
               
                     (24)
                  
                  
                     Tämä asetus ei saisi vaikuttaa oikeuksiin, jotka on myönnetty asetuksen (EU) 2020/698 säännösten nojalla tehdyillä komission päätöksillä, joilla jäsenvaltioille annetaan lupa pidentää tiettyjä kyseisessä asetuksessa tarkoitettuja määräaikoja, koska ne voivat johtaa tässä asetuksessa säädettyjä lisäaikoja pidemmälle jatkuviin pidennyksiin.
                  
               
                     (25)
                  
                  
                     Jäsenvaltioiden olisi pyrittävä käsittelemään viipymättä todistusten, lupakirjojen ja lupien, joiden voimassaoloaikaa ei ole jatkettu tämän asetuksen mukaisesti, uusiminen tai voimassaoloajan pidentäminen.
                  
               
                     (26)
                  
                  
                     Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa (24) määrätty siirtymäkausi päättyi 31 päivänä joulukuuta 2020, joten mitään tämän asetuksen säännöksiä ei sovelleta Yhdistyneeseen kuningaskuntaan edes siltä osin kuin ne koskevat kyseistä päivää edeltäviä ajanjaksoja.
                  
               
                     (27)
                  
                  
                     Jäsenvaltiot eivät voi riittävällä tavalla saavuttaa tämän asetuksen tavoitteita eli pidentää unionin lainsäädännössä säädettyjä määräaikoja tiettyjen todistusten, toimilupien ja lupien uusimiselle ja niiden voimassaoloajan pidentämiselle sekä lykätä tiettyjä määräaikaisia tarkastuksia ja jatkokoulutuksia 31 päivän elokuuta 2020 jälkeen jatkuvan covid-19-kriisin tie-, rautatie- ja sisävesiliikenteen sekä merenkulun turvatoimien alalla aiheuttamien poikkeuksellisten olosuhteiden vuoksi, vaan ne voidaan ehdotetun toiminnan laajuuden ja vaikutusten vuoksi saavuttaa paremmin unionin tasolla, minkä vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.
                  
               
                     (28)
                  
                  
                     Asian kiireellisyyden, joka johtuu 31 päivän elokuuta 2020 jälkeen jatkuvan covid-19-kriisin aiheuttamista poikkeuksellisista olosuhteista, vuoksi olisi poikettava Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.
                  
               
                     (29)
                  
                  
                     Covid-19-leviämisen ennalta-arvaamattomuuden ja äkillisyyden sekä sen ennakoimattoman keston vuoksi kaikkia asiaa koskevia toimenpiteitä ei voitu hyväksyä ajoissa. Tästä syystä tämän asetuksen säännösten olisi katettava myös sen voimaantuloa edeltävä ajanjakso. Kun otetaan huomioon kyseisten säännösten luonne, tällainen lähestymistapa ei johda asianomaisten henkilöiden perusteltujen odotusten loukkaamiseen.
                  
               
                     (30)
                  
                  
                     Koska covid-19-kriisiin liittyviin tie-, rautatie- ja sisävesiliikenteen sekä merenkulun turvatoimien alalla aiheuttamiin olosuhteisiin on puututtava viipymättä ja koska tapauksen mukaan jäsenvaltioille olisi annettava kohtuullinen aika ilmoittaa komissiolle, mikäli ne päättävät olla soveltamatta joitakin tässä asetuksessa säädettyjä poikkeuksia, tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä sen varmistamiseksi, että oikeudellista epävarmuutta aiheuttavat tilanteet, jotka vaikuttavat moniin viranomaisiin ja toimijoihin eri kuljetusaloilla, erityisesti jos asianomaiset määräajat ovat jo päättyneet, kestävät mahdollisimman lyhyen aikaa,
                  
               OVAT HYVÄKSYNEET TÄMÄN ASETUKSEN:
         
            1 artikla
            Kohde
            Tässä asetuksessa vahvistetaan erityiset ja väliaikaiset toimenpiteet, joita sovelletaan tiettyjen todistusten, lupakirjojen ja lupien uusimiseen ja voimassaoloajan pidentämiseen sekä tiettyjen määräaikaisten tarkastusten ja jatkokoulutusten lykkäämiseen niihin poikkeuksellisiin olosuhteisiin vastaamiseksi, joita covid-19-kriisin jatkumisesta on aiheutunut tie-, rautatie- ja sisävesiliikenteen sekä merenkulun turvatoimien alalla, ja pidennetään tiettyjä asetuksessa (EU) 2020/698 tarkoitettuja ajanjaksoja.
         
         
            2 artikla
            Direktiivissä 2003/59/EY säädettyjen määräaikojen pidentäminen
            
               1.   Sen estämättä, mitä direktiivin 2003/59/EY 8 artiklan 2 ja 3 kohdassa säädetään, määräajat, joissa ammattitaitoa osoittavan todistuksen (CAP) haltijan on suoritettava jatkokoulutus ja jotka kyseisten säännösten mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava kussakin tapauksessa pidennetyiksi tai pidennetyn 10 kuukaudella. CAP-todistukset pysyvät voimassa vastaavan ajan.
            
            
               2.   Määräajat, joissa CAP-todistuksen haltijan on suoritettava jatkokoulutus ja jotka asetuksen (EU) 2020/698 2 artiklaa soveltaen olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn kuudella kuukaudella tai 1 päivään heinäkuuta 2021 saakka sen mukaan, kumpi ajankohta on myöhäisempi. CAP-todistukset pysyvät voimassa vastaavan ajan.
            
            
               3.   Direktiivin 2006/126/EY liitteessä I säädetyn yhdenmukaistetun unionin koodin 95, jonka toimivaltaiset viranomaiset merkitsevät joko ajokorttiin tai direktiivin 2003/59/EY 10 artiklan 1 kohdassa tarkoitettuun kuljettajan ammattipätevyyskorttiin kyseisen artiklan 1 kohdassa tarkoitettujen CAP-todistusten perusteella, voimassaoloaika on katsottava pidennetyksi tai pidennetyn 10 kuukaudella kussakin tällaisessa ajokortissa tai kuljettajan ammattipätevyyskortissa ilmoitetusta päivästä.
            
            
               4.   Direktiivin 2006/126/EY liitteessä I säädetyn yhdenmukaistetun unionin koodin 95, jonka toimivaltaiset viranomaiset merkitsevät joko ajokorttiin tai direktiivin 2003/59/EY 10 artiklan 1 kohdassa tarkoitettuun kuljettajan ammattipätevyyskorttiin kyseisen artiklan 1 kohdassa tarkoitettujen CAP-todistusten perusteella, joiden voimassaoloaika olisi asetuksen (EU) 2020/698 2 artiklaa soveltaen muutoin päättynyt tai muutoin päättyisi 1 päivän syyskuuta 2020 ja 30 päivänä kesäkuuta 2021 välisenä aikana, voimassaoloaika on katsottava pidennetyksi tai pidennetyn kuudella kuukaudella tai 1 päivään heinäkuuta 2021 saakka sen mukaan, kumpi ajankohta on myöhäisempi.
            
            
               5.   Direktiivin 2003/59/EY liitteessä II tarkoitettujen kuljettajan ammattipätevyyskorttien voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella kussakin tällaisessa kortissa ilmoitetusta voimassaolon päättymispäivästä.
            
            
               6.   Direktiivin 2003/59/EY liitteessä II tarkoitetuttujen kuljettajan ammattipätevyyskorttien voimassaoloaika, joka asetuksen (EU) 2020/698 2 artiklaa soveltaen olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn kuudella kuukaudella tai 1 päivään heinäkuuta 2021 saakka sen mukaan, kumpi ajankohta on myöhäisempi.
            
            
               7.   Jos jäsenvaltio katsoo, että jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1, 3 ja 5 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä jaksoa tai tapauksen mukaan 1, 3 ja 5 kohdassa täsmennettyä seitsemän kuukauden jaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               8.   Jos komissio toteaa 7 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1, 3 ja 5 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona kyseisen jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               9.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät jatkokoulutuksen suorittamisesta tai siitä todistuksen antamisesta, yhdenmukaistetun unionin koodin 95 merkitsemisestä tai kuljettajan ammattipätevyyskortin uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta aiheutuneiden poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1, 2, 3, 4, 5 tai 6 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1, 2, 3, 4, 5 tai 6 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1, 2, 3, 4, 5 tai 6 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            3 artikla
            Direktiivissä 2006/126/EY säädettyjen määräaikojen pidentäminen
            
               1.   Sen estämättä, mitä direktiivin 2006/126/EY 7 artiklassa ja kyseisen direktiivin liitteessä I olevassa 3 kohdan d alakohdassa säädetään, ajokorttien voimassaoloaika, joka kyseisten säännösten mukaisesti olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella kussakin tällaisessa ajokortissa mainitusta voimassaolon päättymispäivästä.
            
            
               2.   Direktiivin 2006/126/EY 7 artiklassa ja kyseisen direktiivin liitteessä I olevassa 3 kohdan d alakohdassa tarkoitettujen ajokorttien voimassaoloaika, joka asetuksen (EU) 2020/698 3 artiklaa soveltaen olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn kuudella kuukaudella tai 1 päivään heinäkuuta 2021 saakka sen mukaan, kumpi ajankohta on myöhäisempi.
            
            
               3.   Jos jäsenvaltio katsoo, että ajokorttien uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa täsmennettyjen määräaikojen pidentämiseen tarpeen mukaan. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona ajokorttien uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät ajokorttien uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 tai 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 tai 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 tai 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            4 artikla
            Asetuksessa (EU) N:o 165/2014 säädettyjen määräaikojen pidentäminen
            
               1.   Sen estämättä, mitä asetuksen (EU) N:o 165/2014 23 artiklassa säädetään, mainitun artiklan 1 kohdassa säädetyt säännölliset tarkastukset, jotka olisi muutoin pitänyt tehdä tai olisi muutoin tehtävä 1 päivän syyskuuta 2020 ja 30 päivän kesäkuuta 2021 välisenä aikana kyseisen kohdan mukaisesti, on tehtävä viimeistään 10 kuukauden kuluttua päivästä, jona ne olisi muutoin pitänyt tehdä kyseisen artiklan mukaisesti.
            
            
               2.   Sen estämättä, mitä asetuksen (EU) N:o 165/2014 28 artiklassa säädetään, jos kuljettaja hakee kuljettajakortin uusimista kyseisen artiklan 1 kohdan mukaisesti 1 päivän syyskuuta 2020 ja 30 päivän kesäkuuta 2021 välisenä aikana, jäsenvaltioiden toimivaltaisten viranomaisten on myönnettävä uusi kuljettajakortti viimeistään kahden kuukauden kuluttua pyynnön vastaanottamisesta. Kyseisen asetuksen 35 artiklan 2 kohtaa sovelletaan kuljettajaan soveltuvin osin siihen asti, että kuljettaja saa kortin myöntäviltä viranomaisilta uuden kuljettajakortin, edellyttäen että kuljettaja voi osoittaa, että kuljettajakortin uusimista haettiin kyseisen asetuksen 28 artiklan 1 kohdan mukaisesti.
            
            
               3.   Sen estämättä, mitä asetuksen (EU) N:o 165/2014 29 artiklan 4 kohdassa säädetään, jos kuljettaja hakee kuljettajakortin korvaamista kyseisen artiklan 4 kohdan mukaisesti 1 päivän syyskuuta 2020 ja 30 päivän kesäkuuta 2021 välisenä aikana, jäsenvaltioiden toimivaltaisten viranomaisten on myönnettävä uusi kortti viimeistään kahden kuukauden kuluttua pyynnön vastaanottamisesta. Sen estämättä, mitä asetuksen (EU) N:o 165/2014 29 artiklan 5 kohdassa säädetään, kuljettaja voi jatkaa ajamista, kunnes kortin myöntäviltä viranomaisilta on saatu uusi kuljettajakortti, edellyttäen että kuljettaja voi osoittaa, että kuljettajakortti palautettiin toimivaltaiselle viranomaiselle kun se vahingoittui tai toimi virheellisesti, ja että sen korvaamista pyydettiin.
            
            
               4.   Jos jäsenvaltio katsoo, että säännöllisten tarkastusten tekeminen, kuljettajakorttien uusiminen tai kuljettajakorttien korvaaminen asetuksessa (EU) N:o 165/2014 vaaditulla tavalla ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1, 2 ja 3 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa, 10 kuukauden ajanjaksoa tai uuden kuljettajakortin toimittamiseen sovellettavia määräaikoja tai mitä tahansa niiden yhdistelmää. Pyyntö on toimitettava komissiolle viimeistään 31 päivänä toukokuuta 2021.
            
            
               5.   Jos komissio toteaa 4 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1, 2 ja 3 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona säännöllisten tarkastusten tekeminen taikka kuljettajakorttien uusiminen tai korvaaminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               6.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät säännöllisten tarkastusten tekemisestä, kuljettajakorttien uusimisesta tai kuljettajakorttien korvaamisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta aiheutuneiden poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1, 2 ja 3 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1, 2 ja 3 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1, 2 ja 3 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            5 artikla
            Direktiivissä 2014/45/EU säädettyjen määräaikojen pidentäminen
            
               1.   Sen estämättä, mitä direktiivin 2014/45/EU 5 artiklan 1 kohdassa, 10 artiklan 1 kohdassa ja kyseisen direktiivin liitteessä II olevassa 8 kohdassa säädetään, sellaisten katsastusten määräajat, jotka kyseisten säännösten mukaisesti olisi muutoin pitänyt suorittaa tai muutoin olisi suoritettava 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella.
            
            
               2.   Sen estämättä, mitä direktiivin 2014/45/EU 8 artiklassa ja kyseisen direktiivin liitteessä II olevassa 8 kohdassa säädetään, katsastustodistusten, joiden voimassaoloaika on päättynyt tai päättyy 1 päivän syyskuuta 2020 ja 30 päivän kesäkuuta 2021 välisenä aikana, voimassaoloaika on katsottava pidennetyksi tai pidennetyn 10 kuukaudella.
            
            
               3.   Jos jäsenvaltio katsoo, että katsastusten suorittaminen tai katsastustodistusten antaminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä jaksoa tai 10 kuukauden jaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona katsastusten suorittaminen tai katsastustodistusten antaminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät katsastusten suorittamisesta tai katsastustodistusten antamisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajatylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            6 artikla
            Asetuksessa (EY) N:o 1071/2009 säädettyjen määräaikojen pidentäminen
            
               1.   Sen estämättä, mitä asetuksen (EY) N:o 1071/2009 13 artiklan 1 kohdan b ja c alakohdassa säädetään, jos toimivaltainen viranomainen toteaa 1 päivän syyskuuta 2020 ja 30 päivän kesäkuuta 2021 välisen ajanjakson osalta, että kuljetusyritys ei täytä kyseisen asetuksen 5 artiklan b ja c alakohdassa säädettyjä maantiekuljetusyrityksen käytössä olevaa ajoneuvoa tai käytössä olevia ajoneuvoja ja sillä tai niillä liikennöintiä koskevia vaatimuksia, tai toteaa kyseisen asetuksen 7 artiklan 1 ja 2 kohdassa tarkoitettujen, 1 päivän syyskuuta 2020 ja 30 päivän kesäkuuta 2021 välisen kauden kokonaisuudessaan tai osittain kattavien vuosittaisten tilinpäätösten ja todistusten perusteella, että kuljetusyritys ei täytä kyseisen asetuksen 3 artiklan 1 kohdan c alakohdassa säädettyä vakavaraisuutta koskevaa vaatimusta, toimivaltaisen viranomaisen kyseisen asetuksen 13 artiklan 1 kohdan b ja c alakohdan soveltamiseksi asettama määräaika ei saa ylittää 12:ta kuukautta.
            
            
               2.   Sen estämättä, mitä asetuksen (EY) N:o 1071/2009 13 artiklan 1 kohdan b ja c alakohdassa säädetään, jos toimivaltainen viranomainen on todennut 28 päivän toukokuuta 2020 ja 23 päivän helmikuuta 2021 välisenä aikana, että kuljetusyritys ei täytä kyseisen asetuksen 5 artiklan b ja c kohdassa säädettyjä maantiekuljetusyrityksen käytössä olevaa ajoneuvoa tai käytössä olevia ajoneuvoja ja sillä tai niillä liikennöintiä koskevia vaatimuksia tai kyseisen asetuksen 3 artiklan 1 kohdan c alakohdassa vahvistettua vakavaraisuutta koskevaa vaatimusta, ja asettanut kuljetusyritykselle määräajan tilanteen korjaamiseksi, toimivaltainen viranomainen voi pidentää kyseistä määräaikaa sillä edellytyksellä, että määräaika ei ole vielä päättynyt 23 päivänä helmikuuta 2021. Tällä tavoin pidennetty määräaika ei saa ylittää 12:ta kuukautta.
            
         
         
            7 artikla
            Asetuksessa (EY) N:o 1072/2009 säädettyjen määräaikojen pidentäminen
            
               1.   Sen estämättä, mitä asetuksen (EY) N:o 1072/2009 4 artiklan 2 kohdassa säädetään, yhteisön liikennelupien voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella. Oikeiksi todistetut jäljennökset pysyvät voimassa vastaavan ajan.
            
            
               2.   Sen estämättä, mitä asetuksen (EY) N:o 1072/2009 5 artiklan 7 kohdassa säädetään, kuljettajatodistusten voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella.
            
            
               3.   Jos jäsenvaltio katsoo, että yhteisön liikennelupien tai kuljettajatodistusten uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä jaksoa tai 10 kuukauden jaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhteisön liikennelupien tai kuljettajatodistusten uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät yhteisön liikennelupien tai kuljettajatodistusten uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            8 artikla
            Asetuksessa (EY) N:o 1073/2009 säädettyjen määräaikojen pidentäminen
            
               1.   Sen estämättä, mitä asetuksen (EY) N:o 1073/2009 4 artiklan 4 kohdassa säädetään, yhteisön liikennelupien voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella. Oikeiksi todistetut jäljennökset pysyvät voimassa vastaavan ajan.
            
            
               2.   Sen estämättä, mitä asetuksen (EY) N:o 1073/2009 8 artiklan 3 kohdassa säädetään, lupaviranomaisen on tehtävä päätökset liikenteenharjoittajan 1 päivän syyskuuta 2020 ja 30 päivän kesäkuuta 2021 välisenä aikana toimittamasta säännöllistä liikennettä koskevasta lupahakemuksesta kuuden kuukauden kuluessa hakemuksen jättämispäivästä. Sen estämättä, mitä asetuksen (EY) N:o 1073/2009 8 artiklan 2 kohdassa säädetään, niiden jäsenvaltioiden toimivaltaisten viranomaisten, joilta on pyydetty tällaista hakemusta koskevaa suostumusta kyseisen artiklan 1 kohdan mukaisesti, on ilmoitettava hakemusta koskeva päätöksensä lupaviranomaisille kolmen kuukauden kuluessa. Jos lupaviranomainen ei saa vastausta kolmen kuukauden kuluessa, kuultavien viranomaisten katsotaan antaneen suostumuksensa ja lupaviranomainen voi myöntää luvan.
            
            
               3.   Jos jäsenvaltio katsoo, että yhteisön liikennelupien uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa täsmennettyjen määräaikojen pidentämiseen tarpeen mukaan. Pyyntö voi koskea 1 päivän syyskuuta 2020 ja 30 päivän kesäkuuta 2021 välisiä ajanjaksoja tai 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhteisön liikennelupien uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät yhteisön liikennelupien uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            9 artikla
            Direktiivissä (EU) 2016/798 säädettyjen määräaikojen pidentäminen
            
               1.   Sen estämättä, mitä direktiivin (EU) 2016/798 10 artiklan 13 kohdassa säädetään, yhtenäisten turvallisuustodistusten uusimisen määräajat, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella. Kyseiset yhtenäiset turvallisuustodistukset pysyvät voimassa vastaavan ajan.
            
            
               2.   Sen estämättä, mitä direktiivin (EU) 2016/798 12 artiklan 2 kohdassa säädetään, turvallisuuslupien voimassaoloaika, joka kyseisen säännöksen mukaisesti olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella.
            
            
               3.   Jos jäsenvaltio katsoo, että direktiivin (EU) 2016/798 10 artiklan 8 kohdan mukaisesti myönnettyjen yhtenäisten turvallisuustodistusten uusiminen tai turvallisuuslupien voimassaoloajan jatkaminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 tai 2 kohdassa tarkoitettua 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhtenäisten turvallisuustodistusten uusiminen tai turvallisuuslupien voimassaoloajan jatkaminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät direktiivin (EU) 2016/798 10 artiklan 8 kohdan mukaisesti myönnettyjen yhtenäisten turvallisuustodistusten uusimisesta tai turvallisuuslupien voimassaoloajan jatkamisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta aiheutuneiden poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta tämän artiklan 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            10 artikla
            Direktiivissä 2004/49/EY säädettyjen määräaikojen pidentäminen
            
               1.   Sen estämättä, mitä direktiivin 2004/49/EY 10 artiklan 5 kohdassa säädetään, turvallisuustodistusten uusimisen määräajat, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella. Kyseiset turvallisuustodistukset pysyvät voimassa vastaavan ajan.
            
            
               2.   Sen estämättä, mitä direktiivin 2004/49/EY 11 artiklan 2 kohdassa säädetään, turvallisuuslupien uusimisen määräajat, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella. Kyseinen turvallisuuslupa pysyy voimassa vastaavan ajan.
            
            
               3.   Jos jäsenvaltio katsoo, että turvallisuustodistusten tai turvallisuuslupien uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 tai 2 kohdassa tarkoitettua 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona turvallisuustodistusten tai turvallisuuslupien uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät turvallisuustodistusten tai turvallisuuslupien uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            11 artikla
            Direktiivissä 2007/59/EY säädettyjen määräaikojen pidentäminen
            
               1.   Sen estämättä, mitä direktiivin 2007/59/EY 14 artiklan 5 kohdassa säädetään, lupakirjojen voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella kunkin tällaisen lupakirjan viimeisestä voimassaolopäivästä.
            
            
               2.   Sen estämättä, mitä direktiivin 2007/59/EY 16 artiklassa ja liitteessä II ja VII säädetään, määräaikaistarkastusten suorittamisen määräajat, jotka kyseisten säännösten mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella. Kyseisen direktiivin 14 artiklassa tarkoitetut lupakirjat ja 15 artiklassa tarkoitetut todistukset pysyvät voimassa vastaavan ajan.
            
            
               3.   Jos jäsenvaltio katsoo, että lupakirjojen uusiminen tai määräaikaistarkastusten suorittaminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 tai 2 kohdassa tarkoitettua 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona lupakirjojen uusiminen tai määräaikaistarkastusten suorittaminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät lupakirjojen uusimisesta tai määräaikaistarkastusten suorittamisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            12 artikla
            Direktiivissä 2012/34/EU säädettyjen määräaikojen pidentäminen
            
               1.   Sen estämättä, mitä direktiivin 2012/34/EU 23 artiklan 2 kohdassa säädetään, jos toimilupaviranomainen on määrännyt säännöllisestä uudelleen tarkastelusta, uudelleen tarkastelun suorittamisen määräajat, jotka kyseisten määräysten mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella.
            
            
               2.   Sen estämättä, mitä direktiivin 2012/34/EU 24 artiklan 3 kohdassa säädetään, väliaikaisten toimilupien voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella kussakin väliaikaisessa toimiluvassa ilmoitetusta voimassaolon päättymispäivästä.
            
            
               3.   Sen estämättä, mitä direktiivin 2012/34/EU 25 artiklan 2 kohdassa säädetään, toimilupaviranomaisen on tehtävä päätös 1 päivän syyskuuta 2020 ja 30 päivän kesäkuuta 2021 välisenä aikana jätetyistä hakemuksista viimeistään 10 kuukauden kuluttua kaikkien asiaankuuluvien tietojen ja erityisesti kyseisen direktiivin liitteessä III tarkoitettujen tietojen toimittamisesta.
            
            
               4.   Jos jäsenvaltio katsoo, että säännöllisen uudelleen tarkastelun suorittaminen, toimilupien määräaikaisen peruuttamisen keskeyttäminen tai uusien toimilupien myöntäminen niissä tapauksissa, joissa toimiluvat on aiemmin peruutettu kokonaan, ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä jaksoa tai 10 kuukauden jaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               5.   Jos komissio toteaa 4 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona toimilupien määräaikaisen peruuttamisen keskeyttäminen tai uusien toimilupien myöntäminen niissä tapauksissa, joissa toimiluvat on aiemmin peruutettu kokonaan, ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               6.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät säännöllisen uudelleen tarkastelun suorittamisesta tai toimilupien määräaikaisen peruuttamisen keskeyttämisestä tai uusien toimilupien myöntämisestä niissä tapauksissa, joissa toimiluvat on aiemmin peruutettu kokonaan, käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta aiheutuneiden poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            13 artikla
            Rautatieyritysten toimilupien käsittely direktiivin 2012/34/EU mukaisesti, jos yritykset eivät täytä vakavaraisuutta koskevia vaatimuksia
            Sen estämättä, mitä direktiivin 2012/34/EU 24 artiklan 1 kohdassa säädetään, jos lupaviranomainen katsoo kyseisessä säännöksessä tarkoitetun, 1 päivän syyskuuta 2020 ja 30 päivän kesäkuuta 2021 välisenä aikana tehdyn tarkistuksen perusteella, että rautatieyritys ei voi enää täyttää mainitun direktiivin 20 artiklassa tarkoitettuja vakavaraisuutta koskevia vaatimuksia, se voi ennen 30 päivää kesäkuuta 2021 päättää olla peruuttamatta asianomaisen rautatieyrityksen toimilupaa määräajaksi tai kokonaan edellyttäen, ettei turvallisuutta vaaranneta ja edellyttäen, että on olemassa realistiset mahdollisuudet rautatieyrityksen tyydyttävään taloudelliseen uudelleenjärjestelyyn seuraavien seitsemän kuukauden kuluessa.
         
         
            14 artikla
            Direktiivissä 96/50/EY säädettyjen määräaikojen pidentäminen
            
               1.   Sen estämättä, mitä direktiivin 96/50/EY 6 artiklan 2 kohdassa säädetään, lääkärintarkastuksessa käymisen määräajat, jotka kyseisen säännöksen mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 10 kuukaudella. Henkilöiden, joilta edellytetään kyseisen direktiivin 6 artiklan 2 kohdassa tarkoitetun lääkärintarkastuksen läpäisemistä koskevan velvoitteen täyttämistä, pätevyyskirjat pysyvät voimassa vastaavan ajan.
            
            
               2.   Jos jäsenvaltio katsoo, että lääkärintarkastusten suorittaminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 kohdassa tarkoitettua 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               3.   Jos komissio toteaa 2 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona lääkärintarkastusten suorittaminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               4.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät lääkärintarkastuksessa käymistä koskevien määräaikojen noudattamisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 kohtaa, ei saa estää minkään sellaisen talouden toimijan tai yksityishenkilön rajat ylittävää toimintaa, joka on laskenut sellaisten 1 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            15 artikla
            Direktiivissä (EU) 2016/1629 säädettyjen määräaikojen pidentäminen
            
               1.   Sen estämättä, mitä direktiivin (EU) 2016/1629 10 artiklassa säädetään, unionin sisävesialustodistusten voimassaoloaika, joka olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella.
            
            
               2.   Sen estämättä, mitä direktiivin (EU) 2016/1629 28 artiklassa säädetään, kyseisen direktiivin soveltamisalaan kuuluvien asiakirjojen, jotka jäsenvaltioiden toimivaltaiset viranomaiset ovat antaneet direktiivin 2006/87/EY nojalla ennen 6 päivää lokakuuta 2018, voimassaoloaika, joka kyseisen säännöksen mukaisesti olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyksi tai pidennetyn 10 kuukaudella.
            
            
               3.   Jos jäsenvaltio katsoo, että unionin sisävesialustodistusten tai 2 kohdassa tarkoitettujen asiakirjojen uusiminen ei todennäköisesti ole käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 tai 2 kohdassa tarkoitettua 10 kuukauden ajanjaksoa tai molempia. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona unionin sisävesialustodistusten tai 2 kohdassa tarkoitettujen asiakirjojen uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät unionin sisävesialustodistusten tai 1 ja 2 kohdassa tarkoitettujen asiakirjojen uusimisesta käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
               Jäsenvaltio, joka on päättänyt tämän kohdan ensimmäisessä alakohdassa säädetyn mukaisesti olla soveltamatta 1 ja 2 kohtaa, ei saa estää minkään sellaisen talouden toimijan tai yksityishenkilön rajatylittävää toimintaa, joka on laskenut sellaisten 1 ja 2 kohdassa säädettyjen poikkeusten varaan, joita sovelletaan jossakin toisessa jäsenvaltiossa.
            
         
         
            16 artikla
            Asetuksessa (EY) N:o 725/2004 säädettyjen määräaikojen pidentäminen
            
               1.   Sen estämättä, mitä asetuksen (EY) N:o 725/2004 3 artiklan 6 kohdassa säädetään, satamarakenteita koskevien turva-arviointien säännöllisen tarkistuksen suorittamisen määräajat, jotka kyseisen säännöksen mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava pidennetyiksi tai pidennetyn 30 päivään syyskuuta 2021 saakka.
            
            
               2.   Sen estämättä, mitä asetuksen (EY) N:o 725/2004 liitteessä III olevan B osan 13.7 ja 18.6 kohdassa säädetään, erilaisten harjoitusten järjestämiselle asetetut 18 kuukauden määräajat, jotka kyseisten säännösten mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava kussakin tapauksessa pidennetyiksi tai pidennetyn 10 kuukaudella, mutta ei missään tapauksessa 30 päivää syyskuuta 2021 pidemmälle.
            
            
               3.   Jos jäsenvaltio katsoo, että asetuksen (EY) N:o 725/2004 3 artiklan 6 kohdassa tarkoitettujen satamarakenteiden turva-arviointien tai asetuksen (EY) N:o 725/2004 liitteessä III olevan B osan 13.7 ja 18.6 kohdassa tarkoitettujen erilaisten harjoitusten järjestäminen ei todennäköisesti ole edelleenkään käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan tämän artiklan 1 ja 2 kohdassa täsmennettyjen ajanjaksojen ja määräaikojen pidentämiseen. Pyyntö voi koskea tämän artiklan 1 kohdassa tarkoitettua 1 päivän syyskuuta 2020 ja 30 päivän kesäkuuta 2021 välistä ajanjaksoa tai tämän artiklan 2 kohdassa tarkoitettuja määräaikoja tai 10 kuukauden ajanjaksoa tai mitä tahansa niiden yhdistelmää. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa täsmennettyjä ajanjaksoja ja määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona satamarakenteiden turva-arviointien tai erityyppisten harjoitusten järjestäminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät asetuksen (EY) N:o 725/2004 3 artiklan 6 kohdassa tarkoitettujen satamarakenteiden turva-arviointien tai asetuksen (EY) N:o 725/2004 liitteessä III olevan B osan 13.7 ja 18.6 kohdassa tarkoitettujen erilaisten harjoitusten järjestämisestä käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta aiheutuneiden poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta tämän artiklan 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
            
         
         
            17 artikla
            Direktiivissä 2005/65/EY säädettyjen määräaikojen pidentäminen
            
               1.   Sen estämättä, mitä direktiivin 2005/65/EY 10 artiklassa säädetään, satamien turvallisuusarviointien ja satamaturvallisuussuunnitelmien uudelleen tarkastelun määräajat, jotka kyseisen artiklan mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava kussakin tapauksessa pidennetyiksi tai pidennetyn 10 kuukaudella, mutta ei missään tapauksessa 30 päivää syyskuuta 2021 pidemmälle.
            
            
               2.   Sen estämättä, mitä direktiivin 2005/65/EY 7 artiklan 7 kohdassa ja liitteessä III säädetään, koulutusharjoitusten suorittamiselle asetetut 18 kuukauden määräajat, jotka kyseisen liitteen mukaisesti olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana, on katsottava kussakin tapauksessa pidennetyiksi tai pidennetyn 10 kuukaudella, mutta ei missään tapauksessa 30 päivää syyskuuta 2021 pidemmälle.
            
            
               3.   Jos jäsenvaltio katsoo, että satamaturvallisuusarviointien tai satamaturvallisuussuunnitelmien uudelleen tarkastelu tai koulutusharjoitusten järjestäminen ei todennäköisesti ole edelleenkään käytännössä mahdollista 30 päivän kesäkuuta 2021 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan 1 ja 2 kohdassa täsmennettyjen ajanjaksojen ja määräaikojen pidentämiseen. Pyyntö voi koskea 1 päivän syyskuuta 2020 ja 30 päivän kesäkuuta 2021 välistä ajanjaksoa tai 1 tai 2 kohdassa tarkoitettuja määräaikoja tai 10 kuukauden ajanjaksoa tai mitä tahansa niiden yhdistelmää. Pyyntö on toimitettava komissiolle viimeistään 31 päivänä toukokuuta 2021.
            
            
               4.   Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät ja että pyydetty pidennys ei aiheuta suhteettomia riskejä liikenteen turvallisuuden ja turvatoimien kannalta, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa täsmennettyjä ajanjaksoja ja määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona satamaturvallisuusarviointien ja satamaturvallisuussuunnitelmien uudelleen tarkastelun suorittaminen tai koulutusharjoitusten järjestäminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
               Komissio julkaisee kyseisen päätöksen Euroopan unionin virallisessa lehdessä.
            
            
               5.   Jos jäsenvaltiolla ei ole ollut eikä sillä todennäköisesti tule olemaan vaikeuksia, jotka tekisivät satamaturvallisuusarviointien tai satamaturvallisuussuunnitelmien uudelleen tarkastelusta tai koulutusharjoitusten järjestämisestä käytännössä mahdotonta 1 päivän syyskuuta 2020 ja 30 päivän kesäkuuta 2021 välisenä aikana covid-19-kriisin jatkumisesta johtuvien poikkeuksellisten olosuhteiden vuoksi, tai jos jäsenvaltio on toteuttanut asianmukaisia kansallisia toimenpiteitä tällaisten vaikeuksien vähentämiseksi, kyseinen jäsenvaltio voi päättää olla soveltamatta 1 ja 2 kohtaa. Jäsenvaltion on ilmoitettava päätöksestään komissiolle viimeistään 3 päivänä maaliskuuta 2021. Komissio ilmoittaa asiasta muille jäsenvaltioille ja julkaisee ilmoituksen Euroopan unionin virallisessa lehdessä.
            
         
         
            18 artikla
            Asetuksen (EU) 2020/698 nojalla tehdyt päätökset
            Tämä asetus ei vaikuta jäsenvaltioiden oikeuksiin, jotka on myönnetty asetuksen (EU) 2020/698 2 artiklan 6 kohdan, 3 artiklan 3 kohdan, 4 artiklan 5 kohdan, 11 artiklan 4 kohdan, 16 artiklan 6 kohdan ja 17 artiklan 5 kohdan nojalla tehdyillä komission päätöksillä siltä osin kuin kyseisillä päätöksillä säännellään kohteen ja asiaankuuluvien määräaikojen osalta samoja asioita kuin tässä asetuksessa ja joissa säädetään pidemmälle jatkuvista määräaikojen pidennyksistä kuin tässä asetuksessa.
            Jos kyseisillä päätöksillä säännellään kohteen ja asiaankuuluvien määräaikojen osalta samoja asioita kuin tässä asetuksessa eikä niissä säädetä pidemmälle jatkuvista määräaikojen pidennyksistä kuin tässä asetuksessa, sovelletaan tätä asetusta.
         
         
            19 artikla
            Voimaantulo
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 6 päivästä maaliskuuta 2021.
            Sen 2 artiklan 9 kohtaa, 3 artiklan 5 kohtaa, 4 artiklan 6 kohtaa, 5 artiklan 5 kohtaa, 7 artiklan 5 kohtaa, 8 artiklan 5 kohtaa, 9 artiklan 5 kohtaa, 10 artiklan 5 kohtaa, 11 artiklan 5 kohtaa, 12 artiklan 6 kohtaa, 14 artiklan 4 kohtaa, 15 artiklan 5 kohtaa, 16 artiklan 5 kohtaa ja 17 artiklan 5 kohtaa sovelletaan kuitenkin 23 päivästä helmikuuta 2021.
            Tämän artiklan ensimmäinen, toinen ja kolmas kohta eivät vaikuta 2–18 artiklassa säädettyihin taannehtiviin vaikutuksiin.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä helmikuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Lausunto annettu 27. tammikuuta 2021 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 11. helmikuuta 2021 (ei vielä julkaistu virallisessa lehdessä) ja neuvoston päätös, tehty 15. helmikuuta 2021.
         
            (3)  Euroopan parlamentin ja neuvoston asetus (EU) 2020/698, annettu 25 päivänä toukokuuta 2020, covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla (EUVL L 165, 27.5.2020, s. 10).
         
            (4)  Komission päätös (EU) 2020/1236, annettu 25 päivänä elokuuta 2020, luvan antamisesta Alankomaille pidentää tiettyjä Euroopan parlamentin ja neuvoston asetuksen (EU) 2020/698 2 ja 3 artiklassa täsmennettyjä määräaikoja (EUVL L 282, 31.8.2020, s. 19); Komission päätös (EU) 2020/1235, annettu 26 päivänä elokuuta 2020, luvan antamisesta Kreikalle pidentää tiettyjä Euroopan parlamentin ja neuvoston asetuksen (EU) 2020/698 4 artiklassa täsmennettyjä määräaikoja (EUVL L 282, 31.8.2020, s. 17); Komission päätös (EU) 2020/1219, annettu 20 päivänä elokuuta 2020, luvan antamisesta Italialle pidentää tiettyjä Euroopan parlamentin ja neuvoston asetuksen (EU) 2020/698 2 artiklassa täsmennettyjä määräaikoja (EUVL L 277, 26.8.2020, s. 16); Komission päätös (EU) 2020/1240, annettu 21 päivänä elokuuta 2020, luvan antamisesta Bulgarialle pidentää tiettyä Euroopan parlamentin ja neuvoston asetuksen (EU) 2020/698 3 artiklassa täsmennettyä määräaikaa (EUVL L 284, 1.9.2020, s. 7); Komission päätös (EU) 2020/1282, annettu 31 päivänä elokuuta 2020, luvan antamisesta Ranskalle pidentää tiettyjä Euroopan parlamentin ja neuvoston asetuksen (EU) 2020/698 11, 16 ja 17 artiklassa täsmennettyjä määräaikoja (EUVL L 301, 15.9.2020, s. 9); Komission päätös (EU) 2020/1237, annettu 25 päivänä elokuuta 2020, luvan antamisesta Yhdistyneelle kuningaskunnalle pidentää tiettyjä Euroopan parlamentin ja neuvoston asetuksen (EU) 2020/698 3 ja 11 artiklassa täsmennettyjä määräaikoja (EUVL L 282, 31.8.2020, s. 22).
         
            (5)  Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) N:o 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (EUVL L 226, 10.9.2003, s. 4).
         
            (6)  Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (EUVL L 403, 30.12.2006, s. 18).
         
            (7)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).
         
            (8)  Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1).
         
            (9)  Euroopan parlamentin ja neuvoston direktiivi 2002/15/EY, annettu 11 päivänä maaliskuuta 2002, maantieliikenteen liikkuvissa tehtävissä toimivien henkilöiden työajan järjestämisestä (EYVL L 80, 23.3.2002, s. 35).
         
            (10)  Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51).
         
            (11)  Euroopan parlamentin ja neuvoston asetus (EY) N:o 1071/2009, annettu 21 päivänä lokakuuta 2009, maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta (EUVL L 300, 14.11.2009, s. 51).
         
            (12)  Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä (EUVL L 300, 14.11.2009, s. 72).
         
            (13)  Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta (EUVL L 300, 14.11.2009, s. 88).
         
            (14)  Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).
         
            (15)  Euroopan parlamentin ja neuvoston direktiivi (EU) 2020/700, annettu 25 päivänä toukokuuta 2020, direktiivien (EU) 2016/797 ja (EU) 2016/798 muuttamisesta niiden saattamiselle osaksi kansallista lainsäädäntöä säädettyjen määräaikojen jatkamiseksi (EUVL L 165, 27.5.2020, s. 27).
         
            (16)  Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (rautatieturvallisuusdirektiivi) (EUVL L 164, 30.4.2004, s. 44).
         
            (17)  Euroopan parlamentin ja neuvoston direktiivi 2007/59/EY, annettu 23 päivänä lokakuuta 2007, vetureita ja junia rautateillä yhteisössä ajavien veturinkuljettajien hyväksymisestä (EUVL L 315, 3.12.2007, s. 51).
         
            (18)  Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).
         
            (19)  Neuvoston direktiivi 96/50/EY, annettu 23 päivänä heinäkuuta 1996, sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä (EYVL L 235, 17.9.1996, s. 31).
         
            (20)  Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118).
         
            (21)  Euroopan parlamentin ja neuvoston direktiivi 2006/87/EY, annettu 12 päivänä joulukuuta 2006, sisävesialusten teknisistä vaatimuksista ja neuvoston direktiivin 82/714/ETY kumoamisesta (EUVL L 389, 30.12.2006, p. 1).
         
            (22)  Euroopan parlamentin ja neuvoston asetus (EY) N:o 725/2004, annettu 31 päivänä maaliskuuta 2004, alusten ja satamarakenteiden turvatoimien parantamisesta (EUVL L 129, 29.4.2004, s. 6).
         
            (23)  Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta (EUVL L 310, 25.11.2005, s. 28).
         
            (24)  EUVL L 29, 31.1.2020, s. 7.